Relvastuskontrolli ohvitserid külastasid 2. jalaväebrigaadi
Kolmeteistkümne riigi ja NATO ohvitserid külastasid sel nädalal Euroopa julgeoleku- ja koostööorganisatsiooni (OSCE) Viini dokumendi täitmise raames 2. jalaväebrigaadi.
25-liikmeline grupp, kuhu lisaks NATO riikidele kuulusid Rootsi, Šveitsi ja Venemaa Föderatsiooni ohvitserid sai ülevaate Eesti kaitseväest, 2. jalaväebrigaadist ja Kuperjanovi jalaväepataljonist ning lahingukoolist, teatas kaitseväe peastaap.
Samuti tutvuti kaitseväe varustuse ja väljaõppevõimalustega.
Eesti kaitseväelased on sel aastal külastanud Valgevene sõjalisi objekte ning ees seisavad visiidid Ukrainasse ja Venemaale. Külastuste eesmärk on usalduse ja julgeoleku kindlustamine OSCE liikmesriikide vahel.